ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Φεβρουαρίου 1997 για το διορισμό μέλους της Οικονομικής και Κοινωνικής Επιτροπής (97/155/ΕΚ, Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 194 και 195, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 166 και 167, την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 1994 έως τις 20 Σεπτεμβρίου 1998 (1), Εκτιμώντας ότι, με την παραίτηση του κ. Gian Paolo Carrozza που γνωστοποιήθηκε στο Συμβούλιο στις 18 Οκτωβρίου 1996, έχει κενωθεί μια θέση μέλους της επιτροπής αυτής, Έχοντας υπόψη τις υποψηφιότητες που υποβλήθηκαν από την ιταλική κυβέρνηση στις 21 Ιανουαρίου 1997, Αφού έλαβε τη γνώμη της Επιτροπής των Ευρωπαϊκών Κοινοτήτων, ΑΠΟΦΑΣΙΖΕΙ: Άρθρο μόνο Ο κ. Maurizio Angelo διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Gian Paolo Carrozza και για το υπόλοιπο της θητείας του, δηλαδή έως τις 20 Σεπτεμβρίου 1998. Βρυξέλλες, 24 Φεβρουαρίου 1997.

[Source: multi_eurlex | Tokens: 1041]